Grindeanu: Decizia piloților de a se declara inapți este o „împingere la maxim situației”. Cel mai rău e pentru pasageri
Sunt noi negocieri azi între conducerea TAROM și reprezentanții piloților, în timp ce protestul nedeclarat pare să continue. În această dimineață, cursele din Iași, Suceava și Baia Mare nu au plecat spre București. Ieri, peste 30 de zboruri au fost anulate cu puțin timp înainte de decolare, după ce piloții sau copiloții au anunțat că nu sunt apți de zbor. Pierderile totale ale companiei aeriene se ridică la 2,5 milioane de euro. Ministrul Transporturilor, Sorin Grindeanu, spune că decizia piloților de a se declara inapți cu scurt timp înaintea zborului este o „împingere la maxim situației”.